Ontmoetings met besondere bome deel 5 | Perdebytjie se nes
November 7, 2014 perdebytjie	27 Comments
Die mees besondere bome waarmee my lewenspad gekruis het,is versteende reuse wat oeroud is.Dertig minute wes van die dorpie Khorixas,kan mens gaan kyk na hierdie versteende woud.Die bome is iewers anders ontwortel en meegesleur deur vloedwaters,bedek deur modder en slik en later ontbloot deur erosie.Hulle ouderdom word geskat op 200,000jaar.Hier is gidse wat die storie aan jou vertel en toesig hou dat geen stukkie van die bome weggedra word nie.
Versteende boom in bewaringsgebied naby Khorixas.Let op die welwitsia aan die bokant.
Verder het ons op ‘n eensame plek,Klein Gai Aus, op ‘n onbewaarde klomp bome afgekom..heel waarskynlik van dieselfde bome,wat miljoene jare gelede net verder ondertoe gespoel het.
Iewers in die omgewing van Klein Gai Aus, lê hierdie stompe.
Duidelik sigbaar hoe die bome deur erosie blootgele word.
Naby Klein Gai Aus.
Wat ‘n wonderlike voorreg om te sit en tob oor hierdie boom se herkoms en om te probeer uitpluis hoe lank gelede 200 000 jaar is!
Previous PostVerlate grafteNext PostOntdek die wêreld…
27 thoughts on “Ontmoetings met besondere bome deel 5”
Haai is dit jy in die foto Perdebytjie?
Wow, 200miljoen jaar? Ek kan half nie eers my kop om dit kry hoe oud dit is nie! Ek is bly daar is darem mense wat dit oppas, mense sal mos dit sommer wegdra.
Einste ekke.Ek het dit gewaag,want julle kan my darem nie sien onder daardie kommunistiese weermagpet nie!
Hehehehe, ek like jou weermagpet!
Jou hande lyk so warm. Ek weet dit klink ERG weird, maar al wat ek probeer sê is dat dit lyk as jy sulke omgee hande het.
Ag ek weet dit maak nie sin nie. Maar dit doen vir my!
Sjoe – interessant. Ek wonder watse bome was dit? Lyk amper soos ons hardekool of rooiboshout hier in die laeveld. Maak natuurlik heerlike kole op die vuur. Ek het gedog die welwitsia is die boom se blare, toe verduidelik jy darm …
Hierdie bome is kliphard.Daar is eintlik geen hout oor nie.Dis verhard tot rots deur prosesse genaamd diagenesis en selicification wat die versteenheid tot gevolg gehad het.Van hierdie bome is tot 45 meter lank..dus lyk dit of dit dalk soos reuse dennebome kon wees.Namibië was ook eeue gelede ‘n yswêreld.
baie baie nice! (Om Henry aan te haal!)
Baie dankie!Ek mis vir ou Henry.Ek wonder waar hy deesdae blog?
Miskien het hy maar net opgehou?
Djoe daai boom is nou ‘n regte ou fossiel !
Pure klip,hoor!Interessante prosesse wat dit verander het in rots,het deur eeue plaasgevind.
En dis ook net daar waar dit in vrede gelaat is om te gebeur.
Dis besonderse fotos en inligting. Dankie vir die vertel en fotos
Dankie vir inloer,Scrapydo.
My leesvremoe is “beperk” of te wel ek is bietjie lui om te gaan sit om te lees. Op einde is daar so baie wat ek wil lees dat ek skoon senuweeagtig raak. Ek geniet almal se dele baie
Interessant … kan die goed brand? Dit splinter seker soos klip … bogrondse steenkool?
Hnery is glo baie besig… hy is op my áanstuur’-lys en reageer soms met ‘n baie baie nice!
Tina,daar is geen hout meer nie. Dit is absolute rots.Die prosesse wat plaasgevind het,het eintlik ‘n presiese replika van die boom gemaak.Dis amper soos ‘n vorm waarin sement gegooi word vir die maak van ‘n beeld.In hierdie geval was dit sediment,slik en sand…’n proses van duisende jare.Die stukkies wat daar rondlê is hard en swaar,dis rotse.
En steenkool dan?
Ek wens Henry kom blog weer..ek mis die ou se kort sinnetjies!
Ek ook Ek sal hom tog weer bietjie oproep
Fassinerend Dina! Ek ken n klein seuntjie wat mal oor hierdie post van jou gaan wees wanneer hy opstaan 😉
Dankie Dries.Stel hy belang n fossiele?
Wys Joubert enigiets wat net lyk of dit uit die dinosaurs se tyd kom en hy loop op hol daarmee!
Klink of julle ‘n oulike knapie het.Dis natuurlik sy ouers wat hom so mooi leer!
kan net dink hoe mooi moes daai bome gelyk het toe hulle reuse in hul eie woud was…
Ek kan my voorstel hoe dit gelyk het…nogal snaaks om hierdie woestynwêreld as ‘n woudparadys voor te stel.Dankie vir inloer.Ek waardeer dit baie.
Sleg dat ek so baie mis. Hier op die rustige Sondagoggend “ontdek” ek toe weer jou blog en baie mooi foto’s. Hoe kan ek maak om om net e-pos van blogs te kry en nie al die kennisgewings van kommentare nie. Dít was tog beter by litnet, waar mens kon sien as iemand blog. Baie dankie.
Jy moet iewers na “settings” gaan en dit daar verander as jy nie Epos wil kry nie.As jy iemand se blog wil volg,kyk langs sy naam en druk “follow” dan verskyn sy blog altyd op jou “reader”
Regs bo jou reader is jou avatar en in die middel langs hom is ‘n blokkie.As jy die blokkie druk,gooi dit al die kommentare en jy kan dan sommer net daar antwoord.Dis ‘n baie lekker funksie.Ek hoop jy kom reg!